১৯৯১ সালে সিয়ামার্ক পিএলসি (Seamark plc) প্রতিষ্ঠিত হয় এবং এই প্রতিষ্ঠানের বিশেষত্ব হল উষ্ণ জলের চিংড়ি বিশেষ করে ব্ল্যাক টাইগার চিংড়ি ও মিষ্টি জলের গলদা চিংড়ির (fresh water king prawn) প্রক্রিয়াকরণ ও চাষ৷ প্রক্রিয়াকরণের পর প্যাকেট জাত হয়ে এই মাছ ইউরোপের বেশিরভাগ দেশে রপ্তানি করা শুরু করে এই সংস্থা, যার স্বীকৃতি হিসেবে ১৯৯৮ সালে সিয়ামার্ক সেরা রপ্তানিকারক সংস্থা হিসেবে কুইনস অ্যাওয়ার্ড পায়৷ পরের বছরই অর্থাৎ ১৯৯৯ সালে এই সংস্থা বিজনেস ইন ইউরোপ অ্যাওয়ার্ডের প্রথম পুরস্কার জিতে নেয়৷ এরপর ২০০১, ২০০২ ও ২০০৩ পরপর তিনি বছরই বাংলাদেশ সরকারের তরফ থেকে সিয়ামার্ক সর্বোচ্চ সীফুড রপ্তানিকারক সংস্থা হিসেবে জাতীয় পুরস্কার ও স্বর্ণপদক পায়৷